சோடியம் பெர்ரி ஆக்சலேட்டு

சோடியம் பெர்ரி ஆக்சலேட்டு (Sodium ferrioxalate) என்பது C6FeNa3O12 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மாகும். Na3Fe(C2O4)3(H2O)n என்ற பொது வாய்ப்பாட்டாலும் இதை அடையாளப்படுத்தலாம். சோடியம் பெர்ரி ஆக்சலேட்டின் ஐந்துநீரேற்று எக்சு கதிர் படிகவியல் ஆய்வு முடிவுகள் மூலம் உறுதிப்படுத்தப்பட்டுள்ளது. இதற்கு நேர்மாறாக பொட்டாசியம், அம்மோனியம் மற்றும் உரூபிடியம் உப்புகள் நீரிலிருந்து அவற்றின் முந்நீரேற்றுகளாகப் படிகமாகின்றன.  

சோடியம் பெர்ரி ஆக்சலேட்டு சேர்மத்தில் சோடியம்  (Na+) நேர்மின் அயனிகளும் பெர்ரி ஆக்சலேட்டு ([Fe(C2O4)3]3−) எதிர்மின் அயனிகளும் சேர்ந்துள்ளன. எதிர்மின் அயனியான தாண்டல் உலோக அணைவுச் சேர்மத்தில் +3 ஆக்சிசனேற்ற நிலையில் உள்ள இரும்பு அணுவும் மூன்று இருபல் ஆக்சலேட்டு எதிர்மின் அயனிகளும்   சேர்ந்துள்ளன. இது ஓர் ஈந்தணைவியாகச் செயல்படுகிறது. 

பெர்ரி ஆக்சலேட்டு அயனி ஒளி மற்றும் அதிக ஆற்றல் கொண்ட மின்காந்த கதிர்வீச்சுக்கு உணர்திறன் கொண்டதாகும். இது ஓர் ஆக்சலேட்டை கார்பன் டை ஆக்சைடு (CO2) ஆகவும், இரும்பு(III) அணுவை இரும்பு(II) ஆகவும் குறைக்கிறது.

தயாரிப்பு

சோடியம் ஆக்சலேட்டு மற்றும் பெர்ரிக் ஆக்சலேட்டு ஆகியவற்றின் கரைசல்களைக் கலந்து சோடியம் பெர்ரி ஆக்சலேட்டைப் பெறலாம்.  மேலும் பெர்ரிக் ஆக்சலேட்டின் பழுப்பு நிறத்தை அணைவுச் சேர்ம அயனியின் பச்சை நிறத்திற்கு மாற்றுவதற்கு சில மணிநேரங்கள் காத்திருக்க வேண்டும்.

 3  +  → 2 

அறை வெப்பநிலையில் சமநிலை மெதுவாக மட்டுமே அடையப்படுகிறது. சிறிய படிகங்கள் தோன்றும் வரை கொதிநிலைக்குக் கீழே கரைசலை ஆவியாக்குவதன் மூலம் தயாரிப்பை படிகமாக்கலாம், பின்னர் அதை குளிர்விக்க வேண்டும். கரைசலில் மெத்தனால் அல்லது எத்தனால் சேர்ப்பதன் மூலமும் தயாரிப்பு துரிதப்படுத்தலாம்.

பெர்ரிக் ஆக்சலேட்டின் சில சிதைவுகள் செயல்முறையின் போது ஏற்படலாம். இதன் விளைவாக மஞ்சள் கலந்த பச்சை-மஞ்சள் நிறத்தில் கரையாத இரும்பு(II) ஆக்சலேட்டு ஏற்படுகிறது. இரும்பை 3+ ஆக்சிசனேற்ற நிலையில் வைத்திருக்க சிறிய அளவு ஐதரசன் பெராக்சைடு (H2O2) சேர்க்கலாம்.

மேலும் காண்க 
பல்வேறு இரும்பு ஆக்சலேட்டுகள் அறியப்படுகின்றன.
 இரும்பு(II) ஆக்சலேட்டு
 பெரிக் ஆக்சலேட்டு
 பொட்டாசியம் பெர்ரியாக்சலேட்டு

மேற்கோள்கள்

பகுப்பு:சோடியம் சேர்மங்கள்
பகுப்பு:இரும்பு(III) சேர்மங்கள்
பகுப்பு:இரும்பு அணைவுச் சேர்மங்கள்
பகுப்பு:ஆக்சலேட்டோ அணைவுச் சேர்மங்கள்